Rygterne løb hurtigt det meste af mandag. Flere forstærkninger skulle angiveligt være på vej efter tilføjelsen af Kristoffer Pallesen fra Viborg. Og rygterne talte sandt. Tirsdag formiddag præsenterede AaB så slovakken Filip Lesniak, der kommer fra Tottenham den engelske Premier League. - Alene det at Filip i år har været en del af truppen i Englands i den forgangne sæsons næstbedste klub, taler nærmest for sig selv, og Filip er en teknisk dygtig, hårdtarbejdende, løbestærk og dynamisk midtbanespiller, der er endnu en tilføjelse til vores trup, som det dog stadig er hensigten at styrke med yderligere minimum et par spillere i indeværende transfervindue, siger Allan Gaarde på klubbens hjemmeside. 21-årige Filip Lesniak kom til Tottenham i 2012 åp Tottenhams talentakademi. Han nåede at få debut i Premier, da han sidste sæson blev skiftet ind mod Leiceister. Filip Lesniak havde kontraktudløb hos Tottenham Hotspur 30. juni og tiltræder i AaB på en treårig kontrakt. - Jeg er blevet hærdet og har lært utrolig meget i min tid i Tottenham, men efterhånden har jeg brug for at spille kampe regelmæssigt for at fortsætte min udvikling, og det min klare ambition, at det kommer til at ske i AaB, siger Filip Lesniak. Filip Lesniak får trøjenummer 23.

Opsummering:
AaB præsenterede mandag Kristoffer Pallesen. Tirsdag præsenterer de en slovakisk spiller hentet i Premier League klubben Tottenham Hot Spurs.